એકવાર શાળામાં ગ્રામસભા હતી. કલેક્ટર આવેલા. મા અને ત્રણ મદદનીશ શિક્ષકોને રવિવારના દિવસે હાજર રહેવું પડ્યું. મા પોતાના મદદનીશ શિક્ષકોને 'તું' કહીને સંબોધી રહી હતી. તું આમ કર, તું તેમ કર. કલેટકટરના ધ્યાનમાં આવ્યું. તેણે સરપંચને પૂછ્યું 'મેડમ બધાને તુંકારે કેમ બોલાવે છે? અસભ્યતા કહેવાય'..! સરપંચ હસી પડ્યાં અને બોલ્યા: સાહેબ જે એમના હાથની માર ખાઇ ખાઇને શિક્ષકો બન્યાં હોય તેને માન કેવી રીતે આપે? આ ત્રણેય તેમના જ વિદ્યાર્થી છે. મારી મા સાથે તેમના જ ત્રણ વિદ્યાર્થીઓ શાળામાં ફરજ બજાવતા.